[{"text_idx": "#000000", "text": "Mae'r radd LLB (Anrh) yn y Gyfraith yn cynnig yr holl fodiwlau sylfaen gwybodaeth gyfreithiol sydd eu hangen ar gyfer gradd gymhwyso yn y gyfraith (QLD) yn ogystal a\u0302 chasgliad o fodiwlau dewisol mewn meysydd cyfoes o'r gyfraith."}, {"text_idx": "#000006", "text": "*Sylwer bod modiwlau dewisol yn cael eu cyflwyno yn dibynnu ar y galw ac argaeledd"}, {"text_idx": "#000007", "text": "Rydym yn cyflwyno dysgu ac addysgu trwy hunan-ddysgu dan arweiniad, darlithoedd esboniadol a seminarau. Mae strwythur y cwrs a'r strategaethau addysgu wedi'u cynllunio i gefnogi dysgu annibynnol. Anogir ymagwedd myfyriwr-ganolog trwy ddysgu trwy brofiad a ddefnyddir trwy ymarferion chwarae ro\u0302l, ymryson, eiriolaeth a thrafod, a ategir gan ddefnydd o fideos, meddalwedd cyfrifiadurol ac adnoddau llyfrgell priodol.Mae oriau cyswllt y semester yn cynnwys 48 awr o ddysgu ac addysgu ar yr amserlen fesul modiwl a 152 awr o ddysgu annibynnol dan arweiniad."}, {"text_idx": "#000008", "text": "Mae'r holl fyfyrwyr sy'n astudio yn Ysgol Reoli Caerdydd yn elwa ar y ti\u0302m o diwtoriaid ymroddedig sy'n darparu pwynt cyswllt personol a rheolaidd i fyfyrwyr. Maent yn rhoi myfyrwyr ar ben ffordd gyda materion megis cyllid, lles, datblygu gyrfa yn ogystal a\u0302 helpu gyda chynllunio patrymau astudio effeithiol, paratoi ar gyfer arholiadau ac amrywiaeth o faterion pwysig eraill lle bo angen. Mae'r Tiwtoriaid Personol yn gweithio'n agos gyda Chyfarwyddwr y Rhaglen a Thiwtoriaid Blwyddyn i sicrhau bod anghenion y myfyrwyr yn cael eu diwallu'n effeithiol a bod eu hamser ym Mhrifysgol Metropolitan Caerdydd yn brofiad dymunol a llwyddiannus."}, {"text_idx": "#000009", "text": "Mae'r rhaglen yn cynnig cymorth cyffredinol pellach i'r myfyrwyr drwy'r canlynol:"}, {"text_idx": "#000010", "text": "Rhaglen sefydlu ar gyfer myfyrwyr lefel 4, lefel 5 a lefel 6 Llawlyfr myfyrwyr, llawlyfr rhaglen a llawlyfrau modiwlau unigol"}, {"text_idx": "#000012", "text": "Mae'r Brifysgol yn gweithredu rhaglen symudedd allanol ac mae cyllid ar gael i annog ymweliadau diwylliannol a\u0302 gwledydd eraill i gefnogi mandad EDGE dinasyddiaeth fyd-eang."}, {"text_idx": "#000013", "text": "Cwrdd a\u0302 Thi\u0302m y Rhaglen:"}, {"text_idx": "#000015", "text": "Mae ein ti\u0302m addysgu yn addysgu ac yn ymchwilio mewn ystod o ddisgyblaethau\u2019r gyfraith. Maent yn cynnal polisi drws agored ac yn cynnig cefnogaeth ac adborth cyson i fyfyrwyr"}, {"text_idx": "#000017", "text": "Cynigir paratoad a chefnogaeth ar gyfer pob asesiad trwy weithgareddau ffurfiannol amrywiol a gynlluniwyd gan arweinwyr modiwl, tiwtoriaid personol a staff y llyfrgell. Mae adborth ffurfiannol a chrynodol yn adeiladol. Rhoddir adborth i fyfyrwyr er mwyn hwyluso ymgysylltiad myfyriol a\u0302\u2019u gwaith ac i gynorthwyo perfformiad gwell mewn asesiadau myfyrwyr."}, {"text_idx": "#000018", "text": "Mae\u2019r radd hon yn ddelfrydol os oes gennych chi ddiddordeb mewn bod yn gyfreithiwr neu\u2019n fargyfreithiwr. Mae'n datblygu cymwyseddau a sgiliau trosglwyddadwy hefyd sy\u2019n addas ar gyfer y rhai sydd eisiau dilyn gyrfaoedd amrywiol mewn meysydd polisi megis sefydliadau rhyngwladol, adrannau\u2019r llywodraeth, y sector elusennol a byd busnes."}, {"text_idx": "#000019", "text": "Rydym yn cynnal cysylltiadau a\u0302\u2019r diwydiant cyfreithiol ac wedi cynnwys sgyrsiau ac ymgysylltu ag ymarferwyr i wella profiad y myfyriwr. Mae arweinwyr diwydiant gan gynnwys Shoosmith LLP a Radcliffe Chambers wedi cyflwyno'r sesiynau dosbarth meistr hyn. Mae\u2019r rhaglen hefyd yn cefnogi gweithgareddau myfyrwyr trwy Gymdeithas y Gyfraith myfyrwyr sy\u2019n darparu amgylchedd galluogi lle gall myfyrwyr ymgymryd a\u0302 gweithgareddau allgyrsiol a datblygu sgiliau gwaith trosglwyddadwy fel cyfweld cleientiaid, siarad cyhoeddus, pendantrwydd, rhwydweithio a gweithio mewn ti\u0302m."}, {"text_idx": "#000020", "text": "Mae ti\u0302m gyrfaoedd a chyflogadwyedd ymroddedig yn Gwasanaethau Myfyrwyr yn cefnogi ein myfyrwyr ymhellach i ddod o hyd i leoliadau gwaith, interniaethau neu swyddi. Maent yn cynnig gwybodaeth, cyngor ac adnoddau ar gyfer ceisiadau am swyddi neu astudio."}, {"text_idx": "#000023", "text": "Os nad ydych yn bodloni\u2019r gofyniad mynediad uchod, rydym hefyd yn cynnig\nRhaglen Sylfaen sy\u2019n caniata\u0301u gwneud cynnydd i Flwyddyn 1."}, {"text_idx": "#000025", "text": "Mae rhagor o wybodaeth ar gymwysterau Tramor i\u2019w gweld"}, {"text_idx": "#000027", "text": "Mae rhagor o wybodaeth ar sut i ymgeisio i\u2019w gweld"}, {"text_idx": "#000028", "text": "Ar gyfer ymholiadau cyffredinol ffoniwch y Ti\u0302m Derbyniadau ar 029 2041 6044 neu e-bostiwch"}, {"text_idx": "#000029", "text": "Ar gyfer ymholiadau am y cwrs yn benodol, cysylltwch a\u0302 Hephzibah Egede:E-bost:"}, {"text_idx": "#000030", "text": "Rydyn ni\u2019n ymdrechu i gyflwyno cyrsiau yn unol a\u0302\u2019r disgrifiad ac ni fyddwn fel arfer yn gwneud newidiadau i gyrsiau, fel teitl, cynnwys, dull cyflwyno a darpariaeth addysgu\u2019r cwrs. Fodd bynnag, gall fod yn angenrheidiol i\u2019r brifysgol wneud newidiadau yn narpariaeth y cwrs cyn neu ar o\u0302l cofrestru. Mae\u2019n cadw\u2019r hawl i wneud amrywiadau i gynnwys neu ddulliau cyflwyno, gan gynnwys terfynu neu gyfuno cyrsiau os ystyrir bod camau gweithredu o\u2019r fath yn angenrheidiol. Darllenwch ein Telerau ac Amodau i gael y wybodaeth lawn."}, {"text_idx": "#000032", "text": "Hyd y Cwrs: Llawn amser: Tair blynedd neu bedair blynedd os ydych chi'n gwneud blwyddyn sylfaen"}, {"text_idx": "#000033", "text": "Rhowch theori gyfreithiol ar waith yn ein hystafell llys ffug pwrpasol. Byddwch yn cael eich cefnogi, trwy ddulliau myfyriwr-ganoledig, i ddatblygu eich sgiliau mewn cydweithio, cyfathrebu effeithiol, ymchwil cyfreithiol, a siarad cyhoeddus."}]